Държавен вестник, бр. 67, 2014 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  67
ПРЕХОДНИ И ЗАКЛЮЧИТЕЛНИ  
РАЗПОРЕДБИ
§ 1. Министърът на здравеопазването оп­
ределя състава на комисията по чл. 2, ал. 2 
в срок един месец от влизане в сила на тази 
наредба. 
§ 2. В срок шест месеца от изтичане на 
срока по § 1 комисията изготвя и представя 
на министъра на здравеопазването за ут­
върждаване списък на редките заболявания, 
установени в Република България, който 
съдържа редките заболявания, включени в 
Наредба № 38 от 2004 г. за определяне на 
списъка на заболяванията, за чието домашно 
лечение Националната здравноосигурителна 
каса заплаща лекарства, медицински изделия 
и диетични храни за специални медицински 
цели напълно или частично (ДВ, бр. 106 от 
2004 г.), по отношение на които е налице 
медицински и/или организационен опит по 
тяхната профилактика, диагностика, лечение, 
проследяване и/или рехабилитация в страна­
та, ако същите отговарят на дефиницията за 
рядко заболяване съгласно § 1, т. 42 от допъл­
нителните разпоредби на Закона за здравето.
§ 3. В срок една година от влизане в сила 
на тази наредба комисията създава и помест­
ва на официалната електронна страница на 
Националния център по обществено здраве 
и анализи електронна база относно инфор­
мацията по чл. 11, ал. 2 за всяко заболяване 
от списъка. 
§ 4. Наредбата се издава на основание 
чл. 144а, ал. 2 и 3 от Закона за здравето. 
Министър:  
Таня Андреева
5407
МИНИСТЕРСТВО 
НА ОТБРАНАТА
Наредба за изменение и допълнение на На-
редба № Н-29 от 2010 г. за условията и реда 
за адаптация на военнослужещите от Ми-
нистерството на отбраната, структурите на 
пряко подчинение на министъра на отбраната 
и Българската армия при освобождаване от 
военна служба (обн., ДВ, бр. 95 от 2010 г.; 
изм. и доп., бр. 41 от 2012 г.)
§ 1. В чл. 4 се правят следните изменения:
1. В ал. 1, т. 2 думите „и осъществява ме­
тодическо ръководство“ се заличават.
2. В ал. 2 думата „офицер“ се заменя със 
„служител“. 
§ 2. Член 8 се изменя така:
„Чл. 8. Дирекция „Социална полити­
ка“ – МО, организира провеждане на целеви 
квалификационен курс за координатори и 
консултанти по адаптация на военнослуже­
щите по реда и при условията на Наредба 
№ Н-19 от 2010 г. за условията и реда за 
разработването и планирането на курсове за 
придобиване, повишаване на квалификацията 
и преквалификацията, за кандидатстването 
на военнослужещите и цивилните служители 
от Министерството на отбраната, структу­
рите на пряко подчинение на министъра на 
отбраната и Българската армия за обучение 
в тях, както и за обучението на резервистите 
в курсове за придобиване, повишаване на 
квалификацията и преквалификацията (ДВ, 
бр. 53 от 2010 г.).“
§ 3. В чл. 11 след думата „предизвестието“ 
се поставя запетая и се добавя „заповедта за 
включване в квалификационен курс по чл. 226е, 
ал. 2 от Закона за отбраната и въоръжените 
сили на Република България (ЗОВСРБ)“.
§ 4. Член 28 се изменя така:
„Чл. 28. (1) До 5 дни след завършване на 
курса военнослужещите представят:
1. в съответната структура на Централното 
военно окръжие копие на документ, удосто­
веряващ завършен квалификационен курс, 
фактура-оригинал и фискален бон/вносна 
бележка, издадени от обучаващата институция, 
провела обучението;
2. в съответната структура по управление 
на човешките ресурси (личен състав) на во­
енното формирование/структурата копие на 
документа, удостоверяващ завършен квали­
фикационен курс.
(2) Консултантите по адаптация прилагат 
копие на документа, удостоверяващ завършен 
квалификационен курс, към Регистрационна 
карта № 2 на военнослужещия.
(3) Структурите по управление на човеш­
ките ресурси (личния състав) или съответната 
структура на Централното военно окръжие 
водят отчет на всеки военнослужещ, ползвал 
еднократното си право за участие в квалифи­
кационен курс, като:
1. до 5 дни след получаване на копие на 
документа, удостоверяващ завършен квалифи­
кационен курс, въвеждат данните в подсистема 
„Витоша“ от „Автоматизираната система за 
управление на човешките ресурси“;
2. съхраняват копие на документа, удосто­
веряващ завършен квалификационен курс в 
служебното дело на военнослужещия.“
§ 5. В чл. 31, ал. 2 след думите „Изпъл­
нителна агенция „Военни клубове и военно-
почивно дело,“ се добавя „Информационен 
център на Министерството на отбраната,“.
§ 6. Член 34 се изменя така:
„Чл. 34. (1) Информационният център на 
Министерството на отбраната осигурява ин­
формация на личния състав за дейностите 
по чл. 2 чрез:
1. поддържане на целеви рубрики по темата 
за адаптацията на военнослужещите във во­
енните печатни, аудио-визуални и електронни 
средства за масова комуникация;